CELEX: 32006L0121
Language: bg
Date: 2006-12-18 00:00:00
Title: Директива 2006/121/EО на Европейския парламент и на Съвета от 18 декември 2006 година за изменение на Директива 67/548/ЕИО на Съвета за сближаване на законовите, подзаконовите и административните разпоредби относно класификацията, опаковането и етикетирането на опасни вещества, с оглед да я адаптира към Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) и за създаване на Европейска агенция по химикалиТекст от значение за ЕИП.

Важна правна забележка

|

32006L0121

Официален вестник n° L 396 , 30/12/2006 стр. 0852 - 0858 Официален вестник n° L 396 , 30/12/2006 стр. 0853 - 0859 Официален вестник n° L 396 , 30/12/2006 стр. 0854 - 0860 Официален вестник n° L 396 , 30/12/2006 стр. 0850 - 0856 Официален вестник n° L 396 , 30/12/2006 стр. 0851 - 0857 Официален вестник n° L 396 , 30/12/2006 стр. 0849 - 0855 Официален вестник n° L 396 , 30/12/2006 стр. 0795 - 0801 Официален вестник n° L 396 , 30/12/2006 стр. 0855 - 0861 Официален вестник n° L 396 , 30/12/2006 стр. 0850 - 0855

		Директива 2006/121/EО на Европейския парламент и на Съветаот 18 декември 2006 годиназа изменение на Директива 67/548/ЕИО на Съвета за сближаване на законовите, подзаконовите и административните разпоредби относно класификацията, опаковането и етикетирането на опасни вещества, с оглед да я адаптира към Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) и за създаване на Европейска агенция по химикали(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията,като взеха предвид становището на Европейския икономически и социален комитет [1],след консултация с Комитета на регионите,в съответствие с процедурата, предвидена в член 251 от Договора [2],като имат предвид, че:поради приемането на Регламент (ЕО) № 1907/2006 [3], Директива 67/548/ЕИО [4] следва да бъде съответно адаптирана и нейните правила относно нотификацията и оценката на риска от химикалите следва да бъдат заличени,ПРИЕХА НАСТОЯЩАТА ДИРЕКТИВА:Член 1Директива 67/548/ЕИО се изменя, както следва:1. в член 1, параграф 1, букви а), б) и в) се заличават;2. в член 2, параграф 1, букви в), г), е) и ж) се заличават;3. член 3 се заменя със следното:"Член 3Изпитване и оценка на свойствата на веществатаИзпитвания на веществата, извършвани в рамките на настоящата директива, се провеждат съгласно изискванията на член 13 от Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали [*****].4. Член 5 се изменя, както следва:а) в параграф 1 първа алинея се заменя със следното:"Държавите-членки вземат всички необходими мерки, за да гарантират, че веществата не могат да бъдат пускани на пазара в самостоятелен вид или в препарати, освен ако са опаковани и етикетирани в съответствие с членове 22—25 от настоящата директива и критериите на приложение VI към настоящата директива, a за регистрирани вещества — в съответствие с информацията, получена чрез прилагането на членове 12 и 13 от Регламент (ЕО) № 1907/2006, освен в случая на препарати, за които съществуват разпоредби в други директиви.";б) параграф 2 се заменя със следното:"2. Мерките, посочени в параграф 1, първа алинея, се прилагат, докато веществото бъде включено в приложение I или докато не бъде взето решение за невписване в съответствие с процедурата, предвидена в член 29."5. Членове 7—15 се заличават;6. Член 16 се заличава;7. Членове 17—20 се заличават;8. Член 27 се заличава;9. Член 32 се заменя със следното:"Член 32ПозоваванияПозоваванията на към приложения VII A, VII Б, VII В, VII Г и VIII към настоящата директива се считат за позовавания на съответстващите приложения VI, VII, VIII, IX, X и XI към Регламент (ЕО) № 1907/2006.";10. Приложение V се заличава;11. Приложение VI се изменя, както следва:a) в раздели 1.6.2, 1.7.2, 1.7.3, 2.1, 2.2.1, 2.2.2, 2.2.2.1, 2.2.3, 2.2.4, 2.2.5, 3.1.1, 3.1.5.1, 3.1.5.2, 3.2.1, 3.2.2, 3.2.3, 3.2.5, 3.2.6.1, 3.2.6.2, 3.2.7.2, 4.2.3.3, 5.1.3, 9.1.1.1, 9.1.1.2, 9.3 и 9.5 от настоящото приложение, изразите "приложение V" и "приложение V към настоящата директива" се заменят с израза "Регламент на Комисията относно методите за изпитване, както е посочено в член 13, параграф 2 от Регламент (ЕО) № 1907/2006.";б) раздел 1.6.1, буква a) се заменя със следното:"a) що се отнася до веществата, за които се изисква информацията, посочена в приложения VI, VII и VIII към Регламент (ЕО) № 1907/2006, повечето от необходимите за класифициране и етикетиране данни се появяват още в основния набор от данни. При необходимост, когато е налична допълнителна информация (приложения IX и X към Регламент (ЕО) № 1907/2006), това класифициране и етикетиране трябва да бъде преразгледано";в) в раздел 5.1, вторият параграф се заменя със следното:"Критериите, посочени по-долу следват директно от методите за изпитване, посочени в регламента на Комисията относно методите за изпитване, както е указано в член 13, параграф 2 от Регламент (ЕО) № 1907/2006 дотолкова, доколкото те са споменати. Има ограничен брой методи за изпитване, които се изисква да бъдат приложени за получаването на основния набор данни, упоменати в приложения VII и VIII към Регламент (ЕО) № 1907/2006 и получената от тях информация може да бъде недостатъчна за подходящо класифициране. За класифицирането е възможно да бъдат изискани допълнителни данни, получени от приложения IX или X към Регламент (ЕО) № 1907/2006 или други еквивалентни изпитвания. Освен това, класифицираните вещества могат да бъдат обект на преразглеждане при наличие на други нови данни.";г) в раздел 5.2.1.2, втори параграф, второто изречение се заменя със следното:"Такива допълнителни научни доказателства следва да се основават на изпитвания, изисквани съгласно приложение IX към Регламент (ЕО) № 1907/2006 или изпитвания с еквивалентна значимост и могат да включват:";12. Приложения VII A, VII Б, VII В, VII Г и VIII се заличават.Член 21. Държавите-членки въвеждат в сила, от 1 юни 2008 г., законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Тя се прилага от 1 юни 2008 г.Независимо от втория параграф от настоящия член, точка 6 от член 1 се прилага от 1 август 2008 г.Член 4Адресати на настоящата директива са държавите-членки.Съставено в Брюксел на 18 декември 2006 година.За Европейския парламентПредседателJ. Borrell FontellesЗа СъветаПредседателM. Vanhanen[1] ОВ C 294, 25.11.2005 г., стр. 38.[2] Становище на Европейския парламент от 17 ноември 2005 г. (ОВ C 280 E, 18.11.2006 г., стр. 440), Обща позиция на Съвета от 27 юни 2006 г. (ОВ C 276 E, 14.11.2006 г., стр. 252) и Позиция на Европейския парламент от 13 декември 2006 г. (все още непубликувана в Официален вестник).[3] ОВ L 396, 30.12.2006 г., стр. 3.[4] ОВ 196, 16.8.1967 г., стр. 1. Директива, последно изменена с Директива 2004/73/ЕО на Комисията (ОВ L 152, 30.4.2004 г., стр. 1). Коригирана в ОВ L 216, 16.6.2004 г., стр. 3.[*****] ОВ L 396, 30.12.2006 г., стр. 1."--------------------------------------------------